CELEX: 62015CN0310
Language: el
Date: 2015-06-25 00:00:00
Title: Υπόθεση C-310/15: Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 25 Ιουνίου 2015 — Vincent Deroo-Blanquart κατά Sony Europe Limited, διάδοχος της Sony France SA

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/37
            
         Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 25 Ιουνίου 2015 — Vincent Deroo-Blanquart κατά Sony Europe Limited, διάδοχος της Sony France SA
   (Υπόθεση C-310/15)
   (2015/C 294/47)
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   
      Αναιρεσείων: Vincent Deroo-Blanquart
   
      Αναιρεσίβλητη: Sony Europe Limited, διάδοχος της Sony France SA
   
      Προδικαστικά ερωτήματα
   
   
               1)
            
            
               Έχουν τα άρθρα 5 και 7 της οδηγίας 2005/29/EK του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά (1), την έννοια ότι συνιστά αθέμιτη παραπλανητική εμπορική πρακτική η συνοδευόμενη με δώρα προσφορά, που συνίσταται στην πώληση ενός υπολογιστή εξοπλισμένου με προεγκατεστημένα λογισμικά, όταν ο κατασκευαστής του υπολογιστή, παρέσχε, μέσω του μεταπωλητή του, πληροφορίες για κάθε ένα από τα προεγκατεστημένα λογισμικά, δεν διευκρίνισε όμως το κόστος κάθε ενός από αυτά τα στοιχεία;
            
         
               2)
            
            
               Έχει το άρθρο 5 της οδηγίας 2005/29 την έννοια ότι συνιστά αθέμιτη εμπορική πρακτική η συνοδευόμενη με δώρα προσφορά που συνίσταται στην πώληση ενός υπολογιστή εξοπλισμένου με προεγκατεστημένα λογισμικά, όταν ο κατασκευαστής δεν αφήνει καμία άλλη επιλογή στον καταναλωτή από το να δεχθεί αυτά τα λογισμικά ή να προβεί σε υπαναχώρηση πωλήσεως;
            
         
               3)
            
            
               Έχει το άρθρο 5 της οδηγίας 2005/29 την έννοια ότι συνιστά αθέμιτη εμπορική πρακτική η συνοδευόμενη με δώρα προσφορά που συνίσταται στην πώληση ενός υπολογιστή εξοπλισμένου με προεγκατεστημένα λογισμικά, όταν ο καταναλωτής βρίσκεται σε αδυναμία να προμηθευθεί από τον ίδιο κατασκευαστή έναν υπολογιστή χωρίς λογισμικά;
            
         
      (1)  ΕΕ L 149, σ. 22.